124 Euroopa Liidu Teataja 11/48. kd 32003D0885 19.12.2003 EUROOPA LIIDU TEATAJA L 332/41 NÕUKOGU OTSUS 2003/885/EÜ, 17. november 2003, teatavate ühenduse õigusaktide kohaldamist Monaco Vürstiriigi territooriumil käsitleva lepingu sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 3 esimese lõiguga, võttes arvesse komisjoni ettepanekut ning arvestades järgmist: (1) > Komisjon on pidanud ühenduse nimel läbirääkimisi teata- vate ühenduse õigusaktide kohaldamist Monaco Vürstiriigi territooriumil käsitleva lepingu sõlmimiseks. (2) Teatavate rakendamismeetmete võtmine ja eelkõige voli- tused lepingu lisade teatavate osade muutmiseks on antud lepinguga moodustatud ühiskomiteele. (3) Lepingu nõuetekohase toimimise tagamiseks tuleks sätes- tada asjakohane sisekord ning samuti on vaja anda komis- jonile volitused lepingusse teatavate tehniliste muudatuste tegemiseks ja nende rakendamiseks vajalike otsuste vastu- võtmiseks. (4) Kõnealune leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Monaco Vürstiriigi vahel teatavate ühenduse õigusaktide Monaco Vürstiriigi territooriumil kohaldamist käsitlev leping. Lepingu tekst on lisatud käesolevale otsusele. Artikkel 2 Nõukogu eesistuja on volitatud määrama pädeva(d) isiku(d), kes on volitatud ühenduse nimel allkirjastama artiklis 1 nimetatud lepingu, et muuta see ühenduse suhtes siduvaks. Nõukogu eesistuja või tema poolt määratud isik(ud) teavitavad ühenduse nimel Monacot lepingu artikli 6 lõikes 1 sätestatud menetluse lõpuleviimisest. Artikkel 3 1. Lepingu artikli 3 alusel moodustatud ühiskomitees esindab ühendust komisjon. 2. Ühenduse seisukoha komitees määrab nõukogu komisjoni ettepaneku põhjal; nõukogu hääletab sama korra kohaselt nagu asjaomase ühenduse akti vastuvõtmise puhul. 3. Erandina lõikest 2 võtab komisjon vastu ühenduse seisukoha otsuste osas, mis käsitlevad ühenduse õigusaktide lisamist lepingu lisasse, millega muudetakse juba lisas sisalduvaid õigusakte. Brüssel, 17. november 2003 Nõukogu nimel eesistuja F. FRATTINI